190 Schmidt Antal. 



hogy a rendkívül gazdag afrikai anyagból éppen a Katona- 

 gyűjtötte lepkék nagy része hiányzott, noha K a ton a ezeket oly 

 vidéken gyűjtötte, a melyet már sok német kutató bejárt. Ezek, 

 valamint katonatisztek és hivatalnokok dicséretes buzgalommal 

 gyarapítják a különböző kolóniákból a múzeumot, érdekes és 

 értékes gyűjtéseikkel. Talán éppen ez az egyik oka annak, hogy 

 a felgyülemlő óriási anyag a nehézkes és ósdi kezelés (leltározás 

 és elkönyvelés) meg a kevés személyzet miatt nagyobbára fel- 

 dolgozatlanul és rendezetlenül várja jövendő bizonytalan sorsát. 



A már feldolgozott és rendezett anyag is oly tekintélyes, 

 nagy és gazdag, hogy K ars eh a könnyebb kezelhetés és hatá- 

 rozás czéljából külön afrikai határozó gyűjteményt állított össze, 

 a melyben minden fajból csak 1 pár (? és J) van. Különösen 

 ki kell emelnem a Saturnidákat, a melyekből nemcsak az afrikaiak 

 vannak nagy fajszámmal képviselve, hanem a többi világrészből 

 is annyi van együtt, hogy egész külön gyűjteményt képeznek. 



A berlini királyi természetrajzi múzeum szemléltető gyűjte- 

 ményeinek elhelyezését és berendezését dr. Horváth Géza 

 osztályigazgató úr behatóan ismertette a M. Nemzeti Múzeum 

 1901-iki jelentésében, a miért is ettől eltekintek. 



Szabad délutánjaimat rendesen a berlini egyetem neuro- 

 biológiai intézetében töltöttem, ahol dr. Vogt 0. igazgató (jeles 

 Hymtnopterologus) útmutatása és támogatása mellett, apró emlősö- 

 kön, szövettani vizsgálatok módszereit sajátítottam el. Munkásságom 

 némi eredményeként egy kisebb dolgozatot készítettem el a fel- 

 dolgozott állatok gerinczagyára vonatkozólag. 



E mellett ellátogattam az entomologiai társaságok üléseire, 

 ahol több kiváló specialistával (Thieme [Satyridae], Stichel [Par- 

 nassius], W. Horn, Roeschke, Lichtwardt stb.) ismerkedtem meg 

 Prof. Thieme nagyszerű, a berlini múzeum anyagát jóval felül- 

 múló Satyrus-gyüjteményét volt alkalmam megszemlélni. 



Itteni tartózkodásom közben ért dr. Dohrn H., a stettini 

 múzeum igazgatójának szíves meghívása, a melyet szíves-örömest 

 elfogadtam és siettem a meghívásnak eleget tenni, noha, bevallom, 

 a múzeumtól nem sokat vártam 



Amolyan vidékies jellegű, innen-onnan összekapkodott mú- 

 zeumot képzeltem magam elé, de milyen nagy volt rreglepetésem, 

 midőn a minden várakozást felülmúló, gazdag rovargyűjtemé- 

 nyeket láttam s a szeretetreméltó igazgatónak a múzeuma múlt- 

 jára és jövőjére vonatkozó tanulságos megjegyzéseit hallottam. 



